ᱥᱟᱹᱫᱷᱩ ᱨᱟᱢᱪᱟᱸᱫᱽ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ

ᱥᱟᱹᱫᱷᱩ ᱨᱟᱢᱪᱟᱸᱫᱽ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ  ᱡᱟᱦᱟᱸ ᱫᱚ ᱡᱷᱟᱲᱜᱨᱟᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱧᱩᱛᱩᱢ ᱛᱮ ᱦᱚᱸ ᱩᱯᱨᱩᱢᱚᱜᱼᱟ , ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱡᱷᱟᱲᱜᱨᱟᱢ ᱦᱚᱱᱚᱛ (ᱡᱮᱞᱟ) ᱨᱮ ᱢᱮᱱᱟᱜ ᱢᱤᱫᱴᱟᱝ ᱥᱚᱨᱠᱟᱨᱟᱜ ᱯᱚᱱᱚᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱒᱐᱑᱘ ᱥᱟᱞᱮᱨᱮ ' ᱫᱟ ᱡᱷᱟᱲᱜᱨᱟᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮᱠᱴ ' ᱒᱐᱑᱗ ᱨᱮᱭᱟᱜ ᱟᱶᱛᱟᱨᱮ ' ᱡᱷᱟᱲᱜᱨᱟᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ' ᱧᱩᱛᱩᱢ ᱛᱮ ᱛᱷᱟᱯᱚᱱ ᱞᱮᱱᱟ ᱾ ᱒᱐᱒᱑ ᱥᱟᱞᱮᱨᱮ ᱱᱚᱶᱟ ᱨᱮᱭᱟᱜ ᱧᱩᱛᱩᱢ ᱫᱚ ᱥᱟᱫᱷᱩ ᱨᱟᱢᱪᱟᱸᱫᱽ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚᱨᱟᱣ ᱦᱩᱭ ᱞᱮᱱᱟ ᱾ ᱱᱚᱶᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱟᱱᱰᱟᱨᱜᱨᱮᱡᱩᱭᱮᱰ ᱟᱨ ᱯᱳᱥᱴ-ᱜᱨᱟᱡᱩᱭᱮᱰ ᱨᱮᱭᱟᱜ ᱠᱳᱥᱥ ᱠᱚ ᱮᱢᱚᱜ ᱠᱟᱱᱟ ᱾

 ᱱᱟᱜᱟᱢ 
᱒᱐᱑᱘ ᱥᱟᱞ ᱨᱮ " ᱫᱟ ᱡᱷᱟᱲᱜᱨᱟᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮᱠᱴ " ᱒᱐᱑᱗ᱼ ᱨᱮᱭᱟᱜ ᱟᱶᱛᱟ ᱨᱮ ᱒᱐᱑᱘ ᱥᱟᱞ ᱨᱮ ᱡᱷᱟᱲᱜᱨᱟᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱟᱯᱚᱱ ᱞᱮᱱᱟ ᱟᱨ ᱒᱐᱑᱘ ᱥᱟᱞ ᱨᱮᱭᱟᱜ ᱙ ᱟᱜᱚᱥᱴ ᱨᱮ ᱢᱟᱹᱱᱟᱱ ᱥᱤᱨᱟᱹ ᱢᱚᱱᱛᱨᱤ ᱢᱚᱢᱚᱛᱟ ᱵᱮᱱᱟᱨᱡᱤ ᱡᱤᱴᱩᱥᱳᱞ ᱨᱮ ᱱᱚᱶᱟ ᱛᱟᱞᱢᱟ ᱠᱚ ᱮᱛᱚᱦᱚᱵ ᱞᱮᱫᱟ ᱾ ᱒᱐᱒᱑ ᱥᱟᱞ ᱨᱮ ' ᱫᱟ ᱡᱷᱟᱲᱜᱨᱟᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ' (ᱮᱢᱮᱱᱰᱢᱮᱱᱴ ᱮᱠᱴ ᱒᱐᱒᱑) ᱛᱟᱞᱟᱛᱮ ᱥᱚᱱᱛᱟᱲᱤ ᱚᱱᱚᱞᱤᱭᱟᱹ ᱥᱟᱫᱷᱩ ᱨᱟᱢᱪᱟᱸᱫᱽ ᱢᱩᱨᱢᱩᱣᱟᱜ ᱢᱟᱹᱱ ᱞᱮᱠᱟᱛᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱧᱩᱛᱩᱢ ᱵᱚᱱᱚᱫᱚᱞ ᱠᱟᱛᱮ ' ᱥᱟᱫᱷᱩ ᱨᱟᱢᱪᱟᱸᱫᱽ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ' ᱠᱚᱨᱟᱣ ᱦᱩᱭ ᱞᱮᱱᱟ ᱾ ᱒᱐᱒᱑ ᱥᱟᱞ ᱨᱮ ᱯᱳᱭᱞᱳ ᱵᱷᱟᱭᱤᱥᱼᱪᱟᱱᱥᱮᱞᱳᱨ ᱟᱢᱤᱭᱟ ᱠᱩᱢᱟᱨ ᱯᱟᱱᱰᱟ, ᱵᱟᱦᱟᱞ ᱥᱟᱶ-ᱥᱟᱶᱛᱮ ᱱᱚᱶᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱠᱟᱹᱢᱤᱣᱟᱱ ᱦᱩᱭ ᱞᱮᱱᱟ ᱾ 

 ᱱᱚᱶᱟ ᱦᱚᱸ ᱧᱮᱞ ᱢᱮ 

 ᱯᱚᱪᱷᱤᱢ ᱵᱟᱝᱞᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱛᱟᱹᱞᱤᱠᱟ
 ᱵᱷᱟᱨᱚᱛ ᱨᱮ ᱥᱮᱪᱮᱫ
 ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱮᱪᱮᱫ
 ᱥᱟᱹᱫᱷᱩ ᱨᱟᱢᱪᱟᱸᱫᱽ ᱢᱩᱨᱢᱩ

 ᱥᱟᱹᱠᱷᱭᱟᱹᱛ 

 ᱵᱤᱞᱟᱹᱛ ᱨᱮᱭᱟᱜ ᱞᱤᱝᱠ 

 https://wbhed.gov.in/readwrite/uploads/THE_JHARGRAM_UNIVERSITY_ACT_2017. pdf

ᱯᱚᱪᱷᱤᱢ ᱵᱟᱝᱞᱟ ᱡᱮᱜᱮᱛ ᱵᱤᱨᱫᱟᱹᱜᱟᱲᱡᱷᱟᱲᱜᱨᱟᱢ ᱦᱚᱱᱚᱛ (ᱡᱮᱞᱟ) ᱛᱷᱚᱠ ᱠᱚ
ᱛᱷᱚᱠ:ᱡᱷᱟᱲᱜᱨᱟᱢ ᱦᱚᱱᱚᱛ
ᱛᱷᱚᱠ:ᱡᱷᱟᱲᱜᱨᱟᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ